《九日登山》
明代·许继

处喧久忘静，临旷始怀真。
步登千仞冈，眷兹九秋辰。
余滓澄广千，薄氛散高旻。
浮空白云远，冠日丹霞新。
海屿互出没，天峰秀嶙峋。
清眸穷四遐，逸兴荡八垠。
兴怀慨前古，一瞬迹已陈。
无令东篱菊，静笑悲秋人。

作者简介：（1350—1386）浙江宁海人，字士修。刻意经学，尤善古诗，有魏晋风韵。安贫守道，自号观乐生。洪武中，以荐授台州训导。